सबूतों के अभाव में दिल्ली धमाकों का आरोपी बरी  
दिल्ली में 2008 में हुए सीरियल घमाकों के आरोपी सलमान शेख को अदालत ने बरी कर दिया है। पुलिस को सलमान के खिलाफ कोई सबूत नहीं मिला।
दिल्ली में 2008 में हुए सीरियल घमाकों के आरोपी सलमान शेख को अदालत ने बरी कर दिया है। पुलिस को सलमान के खिलाफ कोई सबूत नहीं मिला। जिस समय सलमान को गिरफ्तार किया गया, उसकी उम्र 16−17 साल थी और वह कंप्यूटर का कोर्स कर रहा था।  13 सितंबर, 2008 को दिल्ली में चार जगह धमाके हुए थे। ये धमाके कनॉट प्लेस, बाराखंबा रोड, करोल बाग और जीके 1 एम बलॉक मार्केट में हुए थे। इन धमाकों में करीब 30 लोग मारे गए थे। हालांकि सलमान अभी जेल से रिहा नहीं होगा, क्योंकि वह जयपुर में हुए धमाकों में भी आरोपी है।